พบก้อนใต้เปลือกตาราวๆ8เดือน-1ปี บริเวณหางตาขวา กดไม่เจ็บ ไม่แดงหรืออักเสบ ไม่เคืองตา ไม่เจ็บตา มองเห็นปกติในระดับคนสายตาสั้น ก้อนไม่ได้อยู่ติดผิวหนัง สังเกตยาก แต่ตอนนี้รู้สึกเปลือกตาบวมขึ้นเล็กน้อย อาจมีการโตขึ้นนิดหน่อย ต้องหลับตาคลำถึงจะรู้สึกถึงก้อน (ในท่าทางการลืมตาปกติจะจับไม่เจอค่ะ)ไม่สามารถบอกรูปร่างของก้อนได้ เพราะขอบฝั่งของก้อนอีกฝั่งอยู่ในเบ้าตา ลักษณะไม่แข็งไม่นิ่ม ไม่แน่ใจว่ามีก้อนนี้มานานหรือยัง เพราะปกติเป็นคนที่ชั้นตาด้านขวาหลบในมาตั้งนานแล้ว ทำให้เห็นเป็นตาชั้นเดียว คล้ายหนังตาตกปกติเป็นคนตาแห้ง แสบตาง่าย ทั้งสองข้าง สายตาสั้นข้างขวา600 ตาซ้าย 900และเป็นคนที่มีก้อนตามร่างกายมาตั้งแต่เด็กอยู่แล้ว โดยพบที่ก้อนแข็งข้างแก้ม1ก้อนมาตั้งแต่เกิด กดไม่เจ็บ ก้อนที่ใต้ไหปลาร้า ตรงไหปลาร้า 1ก้อน ไม่แข็ง เคลื่อนที่ได้ พบมา2ปี โตขึ้นเล็กน้อยจาก1cmเป็น 1.5cm กดไม่เจ็บ และก้อนใต้เปลือกตาบนดังกล่าวค่ะสอบถามคุณว่า เพื่อประกอบการตัดสินใจสำหรับการไปรพ.ในช่วงโควิดค่ะก้อนนี้อันตรายมั้ยคะ ก้อนนี้เกี่ยวกับต่อมน้ำตาหรือไม่ มีโอกาสเป็นมะเร็งต่อมน้ำตามั้ยคะ เคยอ่านเจอว่าระยะการโตของมะเร็งนี้ค่อนข้างโตช้า และไม่มีอาการอื่นค่ะ และ ก้อนนี้สัมพันธ์กับก้อนอื่นๆในร่างกายมั้ยคะขอบค่ะ
สวัสดีค่ะ ก้อนใต้เปลือกตาบนอาจมีสาเหตุมาจาก ภาวะตากุ้งยิง คือการอักเสบและติดเชื้อของต่อมไขมันที่เปลือกตาพบได้บ่อย สาเหตุอื่นๆเช่น ภาวะภูมิแพ้ที่ตา อาจมีตาบวม น้ำตาไหล คันตา เป็นการระคายเคืองจากสารเคมี เช่น เครื่องสำอาง น้ำหอม หรือเป็นระคายเคืองจากการโดนแมลงกัด สาเหตุอื่นๆเช่น การนอนดึก ร้องไห้ อุบัติเหตุโดนกระแทกที่เปลือกตาโดยตรง สาเหตุเรื่องเนื้องอกเป็นไปได้ แต่เป็นภาวะที่พบได้น้อยหากเป็นมานาน กดไม่เจ็บอะไร ก้อนไม่ได้โตขึ้นไวนัก ก็อาจไม่ใช่กลุ่มเนื้อร้ายที่เป็นอันตรายรุนแรง สามารถสังเกตอาการไปก่อนได้ แต่หากก้อนเริ่มปวด บวมมาก มีน้ำตาไหล มีหนองไหล มีตาแดง ปิดตาได้ไม่สนิท มองเห็นเปลี่ยนแปลง ควรไปพบจักษุแพทย์เพื่อตรวจหาสาเหตุเบื้องต้นไม่ไปขยี้ตา งดการใส่คอนแทคเลนส์ชั่วคราวหากใช้อยู่ งดการใช้เครื่องสำอางบริเวณตาชั่วคราว และหลีกเลี่ยงสิ่งที่อาจทำให้แพ้ต่างๆ สามารถประคบเย็นบริเวณเปลือกตาเพื่อลดบวมได้